kardosdrur/scandi-wiki huggingface dataset:
Dragonball: Evolution

Dragonball: Evolution er en amerikansk realfilmbearbejdelse af Akira Toriyamas verdensberømte mangaserie Dragon Ball. Historien handler om eventyret om hovedpersonen, Goku, fra hans barndom til voksenlivet. Filmen blev påbegyndt i 2002 og er instrueret af James Wong, der tidligere har stået bag Final Destination og The One, og produceret af Stephen Chow. Blandt de medvirkende skuespillere er Justin Chatwin i rollen som Goku og James Marsters som Piccolo, antagonisten i filmen. Filmen havde verdenspremiere i Japan 13. marts 2009.

Synopsis 
Den kampsportstrænede, udenjordiske kriger Goku (Justin Chatwin) drager ud på en rejse for at finde Master Roshi (Chow Yun-Fat) og samle de syv sagnomspundne Dragon Balls før den onde Piccolo (James Marsters) gør det. På hans vej møder han Bulma (Emmy Rossum), som der slutter sig til ham for at hjælpe ham med hans mission. Da han ankommer til Roshis sted, bliver han ikke modtaget med omfavnelse men skal derimod kæmpe imod Roshi. Roshi finder hurtigt ud af at Goku er barnebarn til Gohan (Randall Duk Kim) og vælger derefter at træne ham til at forberede sig mod den ultimative kamp mod Lord Piccolo for at forhindre ham i at samle de magtfulde Dragon Balls, også kendt som Dragekuglerne.

Respons 
Filmen blev mødt mest af dårlig kritik, og selv instruktøren, forfatteren og alle de andre bag filmholdet hadede den, og var skuffet over deres arbejdet. Men fordi den blev et kæmpe hit i Japan, som et af de eneste lande, får den en efterfølger kaldet Dragonball 2: Reborn.

Figurer 

 Justin Chatwin som Goku
 James Marsters som Piccolo
 Jamie Chung som Chi-Chi
 Emmy Rossum som Bulma
 Chow Yun-Fat som Muten Roshi
 Joon Park som Yamcha
 Eriko Tamura som Mai
 Texas Battle som Carey Fuller
 Luis Arrieta som Weaver
 Randall Duk Kim som Bedstefar Gohan
 Ernie Hudson som Master Mutaito
 Shavon Kirksey som Emi

Eksterne henvisninger

Referencer 

Amerikanske film fra 2009
Film baseret på tegneserier
Kampsportsfilm fra USA
Kampsportsfilm fra Hongkong
Film fra Warner Bros.
Film fra Hongkong
Science fiction-film fra USA
Engelsksprogede film
Japansksprogede film
Grønnegade Teater

Grønnegade Teater (tidligere og nu igen Det lille Turnéteater) var egnsteater i Næstved Kommune i perioden 2008-2016. Nedenstående tekst er derfor historisk og aktuel information findes nu under Det lille Turnéteater.

Teatret er bosat på en gård, men har fast spillested og billetkontor i Teatersalen på Grønnegades Kasernes Kulturcenter i Næstved. Det lille Turnéteater blev egnsteater i Næstved d. 1 juli 2008, men har eksisteret siden 1990. Teatret blev grundlagt af Peter Holst, og har omkring 200 opsætninger om året.
Opsætningerne er for folk i alle aldre, men der er dog oprettet en ungdomsafdeling, som laver en masse arrangementer for unge. Den hedder [KΛLT], og er ledet af Anne Sofie Nissen, der også er leder for artisterne i Næstved Avantgarde.

Historie 
Teatret har indtil julen 2008 ikke haft nogen opsætning, der kun spillede ét sted. Før de fik Teatersalen i Kulturcenteret, var de et turnéteater. De turnerede i hele Danmark med de midler de havde. Det gjorde ofte opsætningerne meget kreative og enkle. En scene skulle gerne kunne pakkes ned på en bagagebærer. I de 17 år, før det faste spillested, tog de ofte rundt til skoler, institutioner og teatre rundt om i Danmark og udlandet.
Jul på Jorden er den første opsætning der kun har spillet ét sted. Men selvom de har en base, turnerer de stadig, fx med forestillingen Prinsesser.

[KΛLT] 
[KΛLT] (udtales kult) er ungdomsafdelingen, og udover at give de unge specielle chancer for at se forestillingerne til en billigere pris, så opsætter [KΛLT] også sine egne arrangementer. Der er blandt andet også blevet lavet en [KΛLT] Bio, med kultfilm, druesukker, kaffe og energidrik. Der kan også nævnes [KΛLT]festerne, som foregår som et caféarrangement med livemusik og bar.

[KRU:] 
[KRU:] (udtales crew) er Detlilleturnéteaters frivillige, som blandt andet passer bar, laver PR og sætter scene og lys.
Mange af de personer der er med i [KΛLT]-arrangementerne, er også med her. De fleste laver PR i form af 'De Røde Løbere'. De Røde Løbere deler løbesedler rundt, iført rød-hvide dragter, som man let kan kende ud af mængden i fx Næstveds gågader.

Tilskud 
Teatret har modtaget offentlig støtte siden 1995, men får et egnsteatertilskud fra Næstved Kommune på 4 mio. kroner.
Dertil har de modtaget støtte fra kulturministeriet på 2,2 mio. kroner i drifttilskud og yderligere 560.000 kroner i støtte til internationale aktiviteter.

Henvisninger 

Teatre i Danmark
Bygninger, konstruktioner og anlæg i Næstved
Etableret i 1990
Kultur i Næstved
Miss Rusland

Miss Rusland (russisk: Мисс Россия – Miss Rossija) er en national russisk skønhedskonkurrence for ugifte kvinder. Konkurrencen har været afholdt siden 1927, under forskellige navne og med nogle afbrud.

I årene 1927 til 1938 blev Miss Rusland afholdt i Paris (der på det tidspunkt var hjem for over 200 tusinde indvandrere fra Rusland), eftersom det ikke var muligt at afholde det i Sovjetunionen. Efter Anden verdenskrig blev konkurrencen stoppet indtil 1989. I 1989 blev konkurrencen genoplivet, nu afholdt i Moskva og i årene 1989 & 1990 under navnet Miss Sovjetunionen (rus.: Мисс СССР). Siden 1992 har vindere af Miss Rusland repræsenteret Rusland i de internationale skønhedskonkurrencer Miss World, Miss Universe, Miss Europe og Miss Baltic Sea. Siden 2004 har der desuden været afholdt en speciel konkurrence Miss Universe, Rusland (rus.: Мисс Вселенная, Россия), hvis vinder repræsenterer Rusland i Miss Universe.

Vinderer før Anden verdenskrig

Miss USSR (Мисс CCCP)

Miss Rusland (Мисс Россия)

Noter

Eksterne henvisninger 

 Miss Russia Official site 
 Miss Russia: fra 1930's til nu
John Byron

John Byron (8. november 1723 – 10. april 1786) var en engelsk admiral.

John var en yngre søn af William Byron, 4. baron Byron. Han meldte sig ind i den britiske flåde som ung mand og var med til George Ansons verdensomsejling i 1740-41. Han led skibbrug på Patagoniens kyst og sin fortælling derom, The Narrative of the Honourable John Byron, er grundlaget til en af Patrick O'Brians romaner.

Han blev kaptajn i 1746.

I 1764-66 ledte han selv en verdensomsejling. Han annekterede Falklandsøerne og opdagede Tuamotuøerne, Tokelau og Gilbertøerne i Stillehavet.

I 1769-72 var han guvernør af Newfoundland. Han blev admiral i 1775 og under den amerikanske uafhængighedskrig ledte han flere søslag imod Frankrig, bl.a. Slaget ved Grenada.

Andet 
 Han var farfar til den engelske digter, Lord Byron
 Kap Byron, det østligste punkt i Australien blev opkaldt efter ham af James Cook

Personer fra England
Opdagelsesrejsende fra Storbritannien
Ludwigschorgast

Ludwigschorgast er en købstad (markt) i Landkreis Kulmbach, Regierungsbezirk Oberfranken i den tyske delstat Bayern. Den er en del af Verwaltungsgemeinschaft Untersteinach.

Geografi 
Ludwigschorgast ligger i Naturpark Frankenwald i Planungsregion Oberfranken-Ost.

Ud over Ludwigschorgast, ligger i kommunen landsbyerne :
 Drahtmühle
 Erlenmühle
 Lindenhof

Eksterne henvisninger 

Frankenwald
Mainleus

Mainleus er en købstad (markt) i Landkreis Kulmbach,  Regierungsbezirk Oberfranken i den tyske delstat Bayern. Den ligger ved floden Main , cirka én kilometer fra sammenløbet af de to kildefloder Weißer og Roter Main ved Steinenhausen <small>

Eksterne henvisninger

Frankenwald
Suwon

Suwon (Suwon-si) er en provinshovedstad i Gyeonggi-do, Sydkorea. En by med over en million indbyggere. Suwon ligger cirka 30 kilometer syd for Seoul og er en af de mest populærer af Seouls satelitbyer. Den er normalt kendt som "Byen med meget fromhed".
Justin Chatwin

Justin Chatwin (født den 31. oktober 1982) er en canadisk filmskuespiller, bedst kendt for sin rolle som Tom Cruises rolles søn i den Steven Spielberg-instruede War of the Worlds, og for sin hovedrolle i Mystery/Thrilleren The Invisible fra 2007. Hans andre filmroller inkluderer independentfilmene The Chumscrubber, SuperBabies: Baby Geniuses 2 og Taking Lives. I tillæg, har Chatwin haft adskillige fjernsynsroller, inkluderende miniserierne, Taken. Han spillede også Kevin Nealons rolles homoseksuelle søn i Showtime komedie tv-serien Weeds. I 2009 blev han castet i rollen som Goku i 20th Century Fox's live-action film Dragonball Evolution. Chatwin vil også portrætere sangskriver og musikeren Emitt Rhodes i en kommende film af sammen navn.

Chatwin blev født i Nanaimo, Britisk Columbia. Moderen var en kunster/dokumentarfilminstruktør og faderen var ingeniør. Han studerede He studied kommerz på University of British Columbia, før han begyndte som skuespiller, da det var det hans fader ønskede han skulle gøre.

Filmografi

Referencer

Eksterne henvisninger 

 
 Ultimate Justin Chatwin  fan webside

Skuespillere fra Canada
James Marsters

James Wesley Marsters (født den 20. august 1962 i Greenville, i Californien) er en amerikansk skuespiller og musiker.
Han er bedst kendt for sin rolle som den britiske platinblonde vampyr Spike i Buffy - Vampyrernes Skræk i sæson 2-7 samt spinoffserien Angel i sæson 5. Disse to serier udgjorde hans gennembrud til den almene befolkning. Han har også medvirket i tv-serierne Andromeda og Smallville.

Han var tidligere vokalist i bandet Ghost of the Robot, der udgav albummet Mad Brilliant, kort tid efter besluttede de at opløse bandet. James har dog fortsat sin karriere inden for musikens verden og udgav i 2005 sit første solo-album: Civilized Man.

Marsters vil også portrættere dæmonen Lord "Piccolo" i live-action filmudgave af den populære Dragon Ball manga og anime, instrueret af James Wong og produceret af Stephen Chow, der beregnes til at have verdenspreimiere den 8. april 2009.

Noter og referencer

Eksterne henvisninger 

 
 JamesMarsters.com – officielle webside 

Skuespillere fra Californien
Sangere fra USA
Personer fra Californien
Vojens Skøjtehal

Vojens Skøjtehal er indviet i 1973. Den var frem til 2011 hjemmebane for Vojens Ishockey Klub og SønderjyskE Ishockey. Kapacitet: 2300 tilskuere.

Skøjtehaller i Danmark
Ishaller i Danmark
Skøjtehal
Randers Teater

Randers Teater (indtil 2020 Randers EgnsTeater) er et dansk teater, der blev etableret i år 2000 som egnsteater for Randers Kommune. Det nåede at blive et af landets største egnsteatre med fire sale og en produktion på 3-5 professionelle teaterforestillinger årligt. Der produceres primært teater for børn og unge, men også for voksne i form af den årlige vinterkabaret, der både spiller på teatret og sendes på turné til forsamlingshuse i oplandet. Teatret har alle år været ledet af Peter Westphael.

Randers EgnsTeater har pr. 1. januar 2020 skiftet navn til Randers Teater og er overgået fra at være et egnsteater til at være §5 teater med eget afsnit på finansloven. Teatret har et særligt ansvar for at producere og præsentere professionel scenekunst for børn og voksne, samt styrke og udvikle talentarbejdet og interessen for scenekunst. Randers teater har et særligt ansvar for at disse opgaver rækker ud regionalt og på tværs af flere kommuner.

Hvert år afvikles der flere end 700 forestillinger, som enten er produceret af, eller indkøbt af Randers Teater. Mange af dem er egne forestillinger, der både spiller på teatret og på turne i ind og udland, men teatret arrangerer også i hver sæson en lang række gæstespil fra turnerende teatre i landet.

Teatret har stået bag flere store kulturelle projekter og events i byen. Blandt andet totalforestillingen Watermusic på Randers havn med mange hundrede medvirkende, der var et af de største bidrag til Europæisk Kulturhovedstad 2017.

I 2015 etablederes Randers Teaters Talentskole, der er et tilbud til unge mennesker med en passion for teater med gratis undervisning i forløb, der varer et år.
Der er også tilknyttet et kor til teatret, som årligt giver en lang række koncerter i og omkring Randers og også har deltaget i flere opsætninger på teatret.

Referencer

Eksterne henvisninger 
 Randers Teaters hjemmeside

Teatre i Danmark
Teater
Etableret i 2000
Teater
Petra Marklund

Petra Linnea Paula Marklund (født 12. september 1984 i Stockholm, Sverige) er en svensk sangerinde, der især tidligere har optrådt under kunstnernavnet September.

Hun slog igennem i 2003 med nummeret "La, La, La (Never Give It Up)". Senere har "We Can Do It" (2003), "September All Over" (2004), "Satellites" (2005), "Looking for Love" (2005) og "Cry for You" (2006) haft en vis succes. Numrerne er skrevet og produceret af Jonas von der Burg, Niclas von der Burg og Anoo Bhagavan.

I 2012 udgav hun singlen "Händerna mot himlen", der som noget nyt blev sunget på svensk og udgivet under hendes borgerlige navn. Nummeret er fra albummet Inferno, der ligeledes er på svensk. Albummet markerede således et stilskifte for Marklund, der med hendes egne ord var mere "mørkt".

Fra 2014-sæsonen var Marklund vært på Allsång på Skansen. Ifølge hende selv, var hun meget overrasket over SVT's valg. Underholdningsbestiller Mathias Engstrand fortalte, at hun i forvejen havde en slags kærlighed til programmet, men desuden var scenevant, en dygtig musiker og havde en udstråling, som passede godt på de sene sommeraftener. Ved afslutningen på 2015-sæsonen annoncerede hun, at hun ikke ville fortsætte det følgende år, idet det var svært at kombinere med de øvrige aktiviteter som aktiv sanger.


Diskografi

Studiealbummer 

 Teen queen (2000)
 September (2004)
 In Orbit (2005)

 Dancing Shoes (2007)
 Love CPR (2011)
 Inferno (2012)
 Ensam inte stark (2015)

Singler 

 "La La La (Never Give It Up)" (2003)
 "We Can Do It" (2003)
 "September All Over" (2004)
 "Satellites" (2005)
 "Looking for Love" (2005)
 "Flowers On the Grave" (2006)
 "It Doesn't Matter" (2006)
 "Cry for You" (2006)
 "Can't Get Over" (2007)
 "Until I Die" (2007)

 "Because I Love You" (2008)
 "Resuscitate Me" (2010)
 "Mikrofonkåt" (2010)
 "Baksmälla" (2010)
 "Kärlekens tunga" (2010)
 "Party in my head" (2011)
 "Händerna mot himlen" (2012)
 "Det som händer i Göteborg (stannar i göteborg)" (2015)
 "Som du bäddar" (2015)

Kilder

Eksterne henvisninger 
 
 Officiel hjemmeside for Petra Marklund
 Fanside for September 

Sangere fra Sverige
Aleksandra Valerjevna Petrova

Aleksandra Valerjevna Petrova (russisk: Александра Валерьевна Петрова; 18. september 1980, Tjeboksary, Rusland – 17. september 2000, ibid.) var en russisk model og skønhedsdronning, vinder af Miss Rusland i 1996 og af andre skønhedskonkurrencer.

I Miss Rusland finalen den 14. december 1996, afholdt i Velikij Novgorod, blev den 16-årige Aleksandra Petrova kåret som den smukkeste af de 40 deltagende, som hver især var vinder af regionale konkurrencer. Som vinder af Miss Rusland repræsenterede hun i 1999 Rusland i den internationale konkurrence Miss Universe.

Den 17. september 2000, dagen før hendes 20års fødselsdag, blev Aleksandra dræbt af et skud i hovedet. Sammen med hende blev også to forretningsmænd der befandt sig i samme lejlighed dræbt.

Deltagere i Miss Rusland
Deltagere i Miss Universe
Svetlana Koroljova

Svetlana Jurjevna Koroljova ( ; født 12. februar 1983) er en russisk model og skønhedsdronning, vinder af Miss Rusland i 2002 og Miss Europa 2002. I Miss Rusland repræsenterede hun sin hjemby Petrosavodsk. I Miss Europa den 29. december 2002, som dette år blev afholdt uden for Europa i Beirut, Libanon, blev Svetlana kåret som den smukkeste blandt 35 deltagere og kronet af Miss Frankrigs Elodie Gossuin, forrige års vinder. Hun har en tvillingesøster, Irina, født ti minutter tidligere og har uddannelse fra en teknisk skole i Petrosavodsk.

Noter 

 Interview med Svetlana Koroljova 

Deltagere i Miss Rusland
Miss Europa deltagere
Bayonne

Bayonne (baskisk: Baiona; spansk: Bayona) er en fransk by og kommune i Pyrénées-Atlantiques-departementet i Sydvestfrankrig. Byen ligger i region Nouvelle-Aquitaine ved sammenløbet af floderne Nive Adour i den øvre del af Baskerlandet lige før Pyrenæernes stigninger.

Bayonne og kommunerne Anglet, Biarritz, Saint-Jean-de-Luz og flere småkommuner er en del af et storbyområde med 288.359 (2012) indbyggere. De 45.855 i byen Bayonne.

Henvisninger 

Byer i Pyrénées-Atlantiques
Tour de France-byer
Tysk Østafrikanske Kompagni

Det Tysk Østafrikanske Kompagni (tysk: Deutsch-Ostafrikanische Gesellschaft) var en organisation, grundlagt af Karl Peters (med kejserlig opbakning fra Otto von Bismarck) den 2. april 1885, der skulle styre Tysk Østafrika (i dag Tanzania). Selskabet grundlagde koloniens første hovedstad ved Bagamoyo, men denne flyttedes snart til Dar es Salaam.

I 1888 overtog selskabet det konkursramte Tyske Witu Samfund, der var blevet skabt for at handle med det tyske protektorat Wituland bare halvandet år tidligere.

I april 1888 lejede kompagniet kyststriben der vender mod Zanzibar fra sultan Khalifa bin Said for 50 år. Forsøget på at overtage området ledte til en opstand langs kysten. Kompagniet kunne kun holde Dar es Salaam og Bagamoyo med hjælp fra den tyske flåde. I 1889 måtte kompagniet bede om hjælp fra den tyske regering til at slå opstanden ned. 

I 1891 blev det tydeligt at kompagniet ikke kunne holde sit område og det blev solgt til den tyske regering som begyndte at styre Tysk Østafrika direkte. Kompagniet fortsatte med at have plantager og handel.

Tysklands kolonihistorie
Etableret i 1885
Hallo

Hallo er et udråb for at skaffe opmærksomhed eller kontakt, og et udsagn ved opstart af en telefonsamtale.

Internationalt 
Til brug ved telefonsamtaler har ordet slået an internationalt, hvor det findes i mange varianter:
 hello (engelsk)
 haluu (grønlandsk)
 éla (græsk)
 alo (fransk, tyrkisk og russisk)

Til gengæld siger man pronto for "hallo" på italiensk; diga på spansk.

Etymologi 
På engelsk kan ordet hello spores tilbage til 1881 som en variant af "hallo", der igen er en variant af holla, hollo, som kendes tilbage til 1300-tallet (på middelengelsk verbet halouen "at råbe under jagt", hallouing). Fra gammelhøjtysk kendes hala, hola, et imperativ af halon, holon (= at hente), moderne tysk holen; udråbet blev især brugt, når man tilkaldte en færgemand. Når hello blev en udbredt hilsen i løbet af 1880’erne, sammenfaldt det med udbredelsen af telefonen, hvor hello blev den almindelige måde at besvare en opringning på, som vandt over Alexander Graham Bells forslag ahoy – egentlig søfolks hilsen. De ansatte på telefoncentralerne blev kaldt hello-girls (1889). I britisk engelsk var hello en amerikanisme.

Noter 

Samfund
Marafloden

Marafloden er en flod i Afrika, som løber gennem Kenya og Tanzania. Den har givet navn til Masai Mara vildtreservatet i Kenya. Marafloden er 395 km lang og har et afvandingsområde på ca. 13.504 km2, hvoraf ca. 65 % ligger i Kenya. Den har sit udspring i Kenyas højland og løber ud i Victoriasøen.

Floder i Kenya
Floder i Tanzania
Kölsch (sprog)

Kölsch er et lille set af tæt forbundne dialekter eller varianter af rhintysk. Kölsch tales i og rundt om Köln i det vestlige Tyskland.

Kölsch er endvidere navnet på den lokale øltype, der brygges på bryggerierne i Köln og omegn.

Henvisninger 

Köln
Tyske dialekter
Disney.com

Disney.com er en hjemmeside, ejet af The Walt Disney Company.

Com
Internetspil
Zelenogradsk

Zelenogradsk (, ), indtil 1946 kendt som Cranz (; ; ), er en by i Rusland. Byen ligger i Kaliningrad oblast, der er en russisk eksklave ved Østersøen mellem Polen og Litauen.

Zelenogradsk ligger ved Østersøen på halvøen Samland, nær Den kuriske landtange, omkring 30 km nord for byen Kaliningrad. Zelenogradsk har  indbyggere. Den blev nævnt første gang i .

Byen er et populært sted for weekendture for indbyggerne i Kaliningrad.

Historie 
Stedet hvor dagens Zelenogradsk ligger var oprindelig en preussisk fiskerlandsby, nær Kaup, en preussisk by på Østerskysten i vikingetiden. Området kom under Den tyske ordens kontrol og blev bosat af tyskere. Det tyske navn Cranz, oprindeligt Cranzkuhren, er afledet fra det gammelpreussiske ord krantas, der betyder "kysten".

Området blev erobret af Sovjetunionen under 2. verdenskrig og efterfølgende annekteret som en del af Rusland. Den tyske befolkning flygtede eller blev udvist efter krigens slutning. Landsbyens navn blev ændret fra Cranz til Zelenogradsk (), og fik bystatus efter 1945. I byen findes mange klassiske bygninger, da byen ikke blev ødelagt under krigen.

Turistindustrien blev ikke prioriteret under den kolde krig og Zelenogradsks ledende rolle blev overtaget af den nærliggende by Svetlogorsk. Dette har imidlertid ændret sig noget siden 1990. Zelenogorsk er blevet mere populær blandt russiske ferierende, og mange rige moskovitter ejer private huse i området.

Galleri

Referencer

Ekstern henvisning 

 Tourist service i Zelenogradsk 
 Wiskiauten, ærkeologisk udgravning fra vikingetiden 

Byer i Kaliningrad oblast
Etableret i 1252
Herme

En herme er en firkantet stensøjle, ofte med hovedet af guden Hermes øverst. De hører til de ældste  kultstrukturer fra oldtidens Grækenland. Oprindeligt var de bare stenbunker. Hermes var beskytter af rejsende og handelsfolk.   Hermer blev opstillet ved vejkryds og porte. Hærværk mod en herme blev regnet som en af de alvorligste former for blasfemi.

Hærværk mod de mange hermer på Athens agora (= torvplads) på aftenen for den sicilianske ekspedition i 415 f.Kr. førte til alvorlige anklager mod ekspeditionens leder, Alkibiades, og til ekspeditionens havari. Hermer ses også som romerske skulpturer, ofte med hoveder af skovguden Silvanus eller hovedguden Jupiter Terminus. Nogle forskere mener, at guden Hermes fik sit navn af ordet hermaion (græsk for "sten" eller "grænsesten").

Måske er ordet tværtimod afledt af guden Hermes' navn. Rollen som de vejfarendes hjælper gav dorerne Apollo Agyieus, mens athenerne satte deres lid til Hermes. Mandlige kønsdele var ofte udskåret på disse søjler i naturlig højde.

Noter

Eksterne henvisninger 

 Skulpturformen 

Kunst fra Grækenland
Skulptur
Jonas Brothers - Et Drømmeliv

Jonas Brothers – Et Drømmeliv var en reality tv-serie og en Disney Channel Original Short Series der fulgte livet af det amerikanske pop/rock band, Jonas Brothers, mens de var på deres North American Look Me In The Eyes Tour. Den viste klip af bandets prøver, rejserne, optrædener, brødrene der i skole og deres personlige liv med deres familie og venner. Fortælleren i hvert afsnit roterer mellem de tre brødre. Serien havde premiere i USA s. 16. maj 2008, og sluttede d. 5. september, 2008

Medvirkende 
Jonas Brothers
 Kevin Jonas21
 Joe Jonas 19
 Nick Jonas 16

Jonas Brothers' familie
 Frankie Jonas 
 Denise Jonas (Mor) 
 Kevin Jonas Sr. (Far) 
 Maya Kibbel (familie ven/Nicks bedst ven) 
 Kiyoko Kibbel (familie ven/assistent, Mayas Mor) 
Back-up band
 Jack Lawless (trommeslager)
 Greg Garbowsky (bassist)
 John Taylor (guitar and musik produktion)
 Ryan Leistman (keyboards)
Sikkerhed
 Robert Feggans 
Specielle gæster
 Brian J. Moss (Joes kørerlærer)
 Demi Lovato
 Selena Gomez
 Maiara Walsh 
 Adrienne Bailon 
 Corbin Bleu 
 Lucy Hale 
 David Henrie 
 Meaghan Martin 
 Roshon Fegan 
 Madison Pettis 
 Alyson Stoner
 Chelsea Staub
 Kari Thompson (Ktjames)

Eksterne henvisninger 
 Jonas Brothers: Living the Dream Website

Amerikanske tv-serier fra 2000'erne
Tv-serier fra Disney
Tv-programmer fra Disney Channel
Headbanging

Headbanging er en speciel form for dans, som omfatter voldsomme bevægelser af hovedet i takt med den spillede musik. Man "banger" hovedet frem og tilbage, eller rundt så ens hår følger med.

Formen er mest almindelig ved rock-musik og heavy metal-musik.

Udtrykket headbanger blev formodentlig dannet under en koncert ved en af Led Zeppelins første koncerter i USA i 1968, hvor tilhørerne på første række bankede deres hoveder ned i scenen, dette i takt med musikken.

Helbredmæssigt kan de voldsomme bevægelser med hovedet have konsekvenser. Det kan føre til ondt i nakken, ondt i hovedet og måske skulderproblemer. Der er registreret tilfælde hvor eksempelvis piskesmældsskader er forekommet.

Ekstern henvisning 
TV 2 – Headbanging kan give hjerneskader

Heavy metal